Mazurek, Milan, poslanec NR SR (2022-12-19):
Ja sa vás chcem opýtať úplne na rovinu a jasne, prečo sa tu ešte strápňujete. Pán minister a títo pseudovládni poslanci, boli ste odvolaní, ste vláda v demisii, nemáte žiaden reálny mandát, mali by ste stiahnuť všetky tieto nezmysli, vyriešiť problém predčasných parlamentných volieb, umožniť ľuďom ukončiť túto tragédiu, či už je to Budaj, či Matovič, či Heger, alebo ktorýkoľvek z týchto poslancov a potom sa môžeme baviť o tom, čo ešte teoreticky schválime, čo je rozpracované, čo má alebo nemá podporu parlamentu. Vy sa nehrajte na to, že ešte existujete! Nehrajte sa na to, že ste ešte vláda, že tu ešte idete niečo presadzovať. Vám bola jasne vyslovená nedôvera. Vy nemáte nijakú formu legitimity na to, aby ste sa tu mohli teraz v tejto chvíli baviť o tom, či budete ľuďom odoberať v ich vlastných domácnostiach vzorky popola z ich krbov alebo robiť stery z komínov ich vlastných domácností. Na to žiadnu legitimitu, pán Budaj, nemáte. Bez ohľadu na to, ako veľmi opovrhujem týmito vašimi ekoteroristickými fanatickými nápadmi, ktoré vôbec nechránia životné prostredie, ale naopak likvidujú život ľudí na Slovenskom vidieku, dnes sa o tomto vôbec ani len nemáme baviť. Tu má byť debata o predčasných voľbách, má tu byť debata o tom, ako vyriešime túto konfliktnú situáciu na Slovensku a ako ukážete ľuďom, že áno, pokašlali ste to, pokašlali ste to na plnej čiare, či už riešime životné prostredie, alebo riešite financie, riešite vnútro, čokoľvek, čoho sa táto vláda dotkla a dávate ľuďom možnosť znovu sa slobodne nadýchnuť, rozdať karty nanovo a zbaviť sa ľudí ako ste napríklad aj vy, pán minister Budaj. Pretože to, čo tu navrhujete, normálny človek jednoducho nechce. Ľudia žijúci na vidieku na tieto vaše uletené nápady, regulácie, obmedzenia ich bežného života nie sú ani zďaleka zvedaví. Tu nikoho nezaujíma, že vy ste presvedčení o tom, že máte spásonosné myšlienky, ste všetci tak nabití pravdou a takou záchranou pre Slovensko, že tu ochránite všetko. Od hlucháňa až po životné prostredie, pritom vidíme, že opak je pravdou, že sa ťaží v národných parkoch to najlepšie drevo. Vidíme, že vaše sľuby nemajú absolútne žiaden základ v realite a už nikto viac na nich nie je zvedavý. Ja sa pýtam, čo na tom ministerstve robíte, keď ste tu doniesli takýto návrh zákona, pán Budaj. Ako vy môžete vôbec prísť? Normálne príčetne s návrhom, kde píšete, že ktorýkoľvek občan bude môcť akéhokoľvek iného udávať, lebo on bude mať pocit, že vraj v krbe alebo v kotli páli niečo, čo nie je vhodné na pálenie, a vy bez povolenia súdu alebo starosta danej obce pošlete nejakého kontrolóra, ktorý príde k nemu do obývačky, otvorí mu krb, zobere vzorku popola a zobere ju niekde na kontrolu, či páli to, čo páliť môže. To jak ste vôbec?! Vy sa nehanbíte?! Mne to, mne to hlava neberie, že či vy sa nehanbíte vôbec s tým prísť do Národnej rady, že ústavná ochrana majetku práv ľudí to nič neznamená pre vás? V tom vašom fašistickom svete je naozaj všetko dané tak, že keď vy máte tú ideológiu a ste presvedčení o tom, že toto zachráni životné prostredie, zachráni to neviem čo, tak to musíme prijať bez ohľadu na to, že tí ľudia majú mať ústavou garantované nejaké práva? Táto vláda už xy-krát, táto neexistujúca vláda, toto bezvládie, čo tu je, ukázalo už xy-krát, že si neváži práva ľudí, že nerešpektuje ústavu, nemala problém ústavu zrušiť, zrušiť jej platnosť normálne zo dňa na deň hlasovaním tu v Národnej rade. To sa tu nikdy nestalo. S výnimkou totalitných režimov v minulosti a vás. To len vtedy sa tu niečo také dialo a teraz prídete s takýmto návrhom zákona a potom poviete poslancom, že čo, no tak je tu pozmeňujúci návrh, ktorý má 99 bodov, lebo tak špičkovo a kvalitne pracuje Budajov tím na ministerstve, že na to, aby bol zákon vôbec aspoň trochu znesiteľný pre tých ľudí na vidieku, musí mať pozmeňujúci návrh 99 bodov a my to máme odhlasovať s čistým svedomím. No jasné, to bude super, to bude dobré, lebo to rieši problémy, lebo Budaj navrhol, že obec môže ľuďom zakázať udiarne, obec môže vytvoriť bezemisnú zónu, taký raj pre pána Šíbla alebo Zemanovú a zakázať kúriť tuhým palivom, lebo veď predsa máte alternatívne zdroje, napríklad elektriku, ktorá je vďaka tejto vláde predsa úžasne lacná. No nie? Tak vykurujte elektrinou. Ako to je niečo neskutočné, my máme 99 bodov v pozmeňujúcom návrhu, o ktorom predseda výboru pre pôdohospodárstvo a životné prostredie tu povedal, že museli rokovať, ja neviem, 30 hodín, aby dali dokopy to, s čím Budaj prišiel do Národnej rady. Kvalifikovaný pán minister, odborníci z tejto neexistujúcej vládnej koalície. To je šialené. Veď už za to by ste sa mali hanbiť a stiahnuť to, že je potrebná takáto komplexná úprava. Stiahnuť to a prísť s niečím normálnym. Vy ste chceli dať príkaz pre normálnych poľnohospodárov na vidieku, aby si museli kupovať povolenky na vjazd svojich vozidiel niekde do centra obcí, lebo vy tam zriadite bezemisné zóny alebo nejakí, ja neviem, starostovia OĽANO, takí asi nie sú, daj Boh, aby už nikdy neboli, ale čo sú to za nápady, kde vy vôbec beriete na toto odvahu? Človek má udiareň na dvore a príde Budaj a povie, no nebudeš ju tam mať. Ako ja nechápem, ako čo vám tí ľudia na tom vidieku urobili? Prečo tak veľmi nenávidíte tých Slovákov, ktorí žijú v súlade s tradíciami, žijú v malej dedinke, v riedkom osídlení, žijú tak ako ich predkovia, žijú na tej pôde, majú radi ten svoj domov, pestujú tie tradície a vy musíte prísť s tými vašimi spásonosnými myšlienkami a povedať nie, ruší sa to, budeš kúriť elektrinou, lebo takéto drevo nesmieš používať, lebo ja ti prídem odobrať vzorku z tvojho komína. To je niečo nenormálne. A, pán Budaj, rešpektujem jednu vec, že vy tu nie ste najviac trafený v tejto sále, to dokázala pani Zemanová, keď prišla s návrhom, že no my to budeme dronmi kontrolovať. Ona v reál, normálne reálne dala návrh, pozmeňujúci návrh tohto, tohto šialeného zákona, aby drony lietali ľuďom nad komínmi a kontrolovali emisie z ich komínov, SaS strana odborníkov. Ja som mal zatmenie zraku, keď som to počúval, či ste tu vôbec ešte normálni. Veď to sú všetko len dôvody, prečo rýchlo do predčasných volieb a pakujte sa, lebo ľudia už, už tisíckrát oľutovali, že vás zvolili do tohto parlamentu a že ste poskladali tú tragickú vládu, ktorá sa rozsypala tak nedôstojným spôsobom, že to vojde do dejín slovenského parlamentarizmu. Ja žasnem, čo sa tu dokáže v tomto pléne normálne z príčetného hľadiska navrhnúť. A teraz máme teda schváliť 99 pozmeňujúcich bodov v návrhu a riskovať, že nejaký živnostník dostane 10-tisíc eur pokutu za nejaký nevhodný krb alebo niečo podobné. To, to proste nie je pre nás prijateľné. Takýto návrh zákona nemôžme akceptovať bez ohľadu na to, ako veľmi bude nejaký úradník, zbytočne platený úradník v Bruseli plakať. Nech si plačú, nech si plačú so svojimi CO2 teóriami a všetkým možným ďalším. Vy tu ruinujete život ľudí na vidieku. My nechceme, aby malí poľnohospodári museli prijať rôzne ďalšie opatrenia, nahlasovať, kedy idú hnojiť polia, lebo Budajovi sa to nepáči. Nahlasovať povolenia alebo získavať, pýtať si povolenia pre vjazd traktora či kombajnu do obce, veď to sú tak strašné komplikácie pri ich bežnom živote a pri ich bežnej práci, že to len ďalej a ďalej bude likvidovať bežnú poľnohospodársku produkciu, ktorú Slovensko potrebuje rozvíjať, my potrebujeme naše vlastné potraviny, naše vlastné kvalitné potraviny, naše vlastné mäso, našu vlastnú produkciu. Nie všetko dovážať a nepotrebujem likvidovať našich vlastných na úkor cudzích a to vy v týchto chvíľach robíte. O zásahoch do práv ľudí ani nevraviac. Je, je pre mňa nepochopiteľné vôbec, že tu musím vystupovať, lebo niečo také máme na stole. Ideológiu ľudí, ktorí si povedali, po všetkých stránkach budú ovplyvňovať a zasahovať ľuďom do ich životov, len aby oni boli tí najspravodlivejší a pýtam sa vás, pán Budaj, kto z vás, kto z vás pôjde kontrolovať osady na celom Slovensku. Viete, čo tam pália? Nie suché, mokré drevo. Pneumatiky, handry, autá. Hocičo čo nájdu. Kto z vás to pôjde kontrolovať a kto im dá tú 500-eurovú pokutu za pálenie nevhodného nejakého materiálu? Tu pani Zemanová povedala, že ľudia sú sprostí, lebo nevedia, čo si pália doma v krboch a že ich deti dýchajú nevhodné veci. No tak nech ide do každej jednej tej chajdy v osade a nech im vysvetľuje, že sú sprostí a nevedia, čo pália a majú páliť niečo iné, tak ako to povedala tu nám. Vy chcete edukovať ľudí, vy vzdelaní, spásonosní. Veď choďte, ale vy veľmi dobre viete, že tých osadníkov sa to nedotkne, tí, čo robia najväčšie znečistenie na tom vidieku, tí, ktorých musia ľudia trpieť, keď naozaj z tej osady ide nepredstaviteľný smrad a tých sa to nedotkne, lebo tam nie je nikto za nič zodpovedný a komu tam dáte pokutu, prosím vás pekne. Ktorý úradník tam pôjde? Ktorý váš kontrolór tam pôjde špárať sa, odoberať vzorky popola z krbu niekde v nejakej piecke v nejakej chajde. Veď nebuďte na smiech. Toto je len a len proti bežným ľuďom. Bude to šikana bežných slušných poctivých ľudí, ktorí pracujú, vytvárajú hodnoty a platia dane, z ktorých financujeme aj výplaty ministrov tejto pseudovlády, neexistujúcej vlády. Toto sa reálne tých, ktorí strpčujú život ľuďom na vidieku, nijak nedotkne. Je to len a len proti bežným ľuďom a nikto normálny, komu záleží na ľuďoch, tento zákon nepodporí.